**Brandon Saad** (s. 27. lokakuuta 1992 Gibsonia, Pennsylvania, Yhdysvallat) on yhdysvaltalainen jääkiekkohyökkääjä, joka edustaa NHL:ssä pelaavaa St. Louis Bluesia. Häntä on luonnehdittu voimahyökkääjäksi. Saad pelaa useimmiten kahdessa ensimmäisessä ketjussa.

Ura
---

### Seuraura

Saad pelasi yläasteikäisenä MWEHL-liigaa Pittsburgh Hornetsissa kauden 2007–2008, jonka jälkeen Saginaw Spirit varasi hänet kymmenentenä pelaajana OHL:n varaustilaisuudessa 2008. Saad ei kuitenkaan siirtynyt joukkueeseen kaudeksi 2008–2009, vaan siirtyi NAHL-liigan Mahoning Valley Phantomsiin. Hän oli tehopisteillä 29+18=47 joukkueen toiseksi paras pistemies Stefan Salituron jälkeen sekä paras maalintekijä. Saad sijoittui runkosarjan maalipörssissä seitsemänneksi. Hän oli Phantomsin paras maalintekijä myös kevään 2009 pudotuspeleissä viidellä osumallaan Johnny Meon ja Erik Higbyn kanssa. Saad valittiin kauden päätteeksi NAHL:n vuoden tulokkaaksi ja ensimmäiseen tähdistökentälliseen. Hän pelasi kauden aikana myös Yhdysvaltain maajoukkueen kehitysohjelman (US NTDP) mukana.

USHL-joukkue Youngstown Phantoms varasi Saadin 70. pelaajana kesällä 2009. Hän pelasi liigaa kuitenkin Yhdysvaltain kehitysmaajoukkueessa kaudella 2009–2010. Saad keräsi US NTDP:n joukkueesta eniten pisteitä ja maaleja pisteillä 29+29=58. Kaudeksi 2010–2011 hän siirtyi Saadin kaksi vuotta aiemmin varanneeseen Saginaw Spiritiin, OHL:ään. Hän ja Jordan Szwarz olivat 27 osumallaan joukkueen toiseksi parhaita maalintekijöitä Josh Shallan jälkeen. Kevään 2011 pudotuspeleissä Saad oli tehopisteillä 3+8=11 joukkueen kolmanneksi paras pistemies Vincent Trocheckin kanssa.

NHL-joukkue Chicago Blackhawks varasi Saadin toisella kierroksella 43. pelaajana kesän 2011 varaustilaisuudessa. Hän teki lokakuussa 2011 kolmivuotisen tulokassopimuksen joukkueen kanssa. Saad pelasi ensimmäisen NHL-ottelunsa kauden 2011–2012 avausottelussa 17. lokakuuta 2011 vieraissa Dallas Starsia vastaan. Hänestä tuli kauden 2003–2004 jälkeen Blackhawksin alimmalla numerolla varattu pelaaja, joka aloitti varaustilaisuuden jälkeisen kautensa NHL:ssä. Chicago kuitenkin lähetti Saadin kahden NHL-ottelun jälkeen takaisin Saginawiin kehittymään. Hänet valittiin samassa kuussa CHL:n viikon (17.–23. lokakuuta) pelaajaksi. Saad jakoi tehopisteillä 34+42=76 Spiritin sisäisen pistepörssin toisen sijan Josh Shallan kanssa. Kevään 2012 pudotuspeleissä hän oli joukkueen paras pistemies ja maalintekijä pisteillä 8+9=17. Saad palkittiin kauden päätteeksi OHL:n urheiluhenkisimpänä pelaajana William Hanley Trophylla ja valittiin ensimmäiseen tähdistökentälliseen. Huhtikuussa 2012 hänet nostettiin takaisin Blackhawksin NHL-joukkueen vahvuuteen ja Saad pelasi siellä kaksi pudotuspeliottelua tehden yhden syöttöpisteen.

Saad oli nimeämässä NHL:n varaustilaisuudessa 2012 Chicago Blackhawksin ensimmäisen kierroksen 23. varausta, jolla seurasi varasi Teuvo Teräväisen. Saad aloitti kauden 2012–2013 lähinnä NHL:n työsulun vuoksi AHL-joukkue Rockford IceHogsissa. Hänet valittiin 13. tammikuuta AHL:n viikon pelaajaksi, mutta hänet nostettiin heti työsulun päätyttyä tammikuussa 2013 Blackhawksin NHL-kokoonpanoon. Saad teki varsinaisella tulokaskaudellaan NHL:ssä 46 runkosarjaottelussa tehopisteet 10+17=27 sekä 23 pudotuspeliottelussa tehopisteet 1+5=6. Hän oli runkosarjassa Blackhawksin neljänneksi paras pistemies. Saad teki NHL-uransa avausmaalin 5. helmikuuta 2013 vieraissa San Jose Sharksia vastaan. Chicago voitti kauden päätteeksi Stanley Cupin. Saad valittiin NHL:n tulokkaiden tähdistökentälliseen ja hän oli ehdolla myös vuoden tulokkaalle myönnettävän Calder Memorial Trophyn saajaksi. Palkinto annettiin Florida Panthersin Jonathan Huberdeaulle.

Ensimmäisellä täysimittaisella NHL-kaudellaan 2013–2014 Saad teki 78 runkosarjaottelussa tehopisteet 19+28=47 ja 19 pudotuspeliottelussa tehopisteet 6+10=16. Hän voitti kevään 2014 pudotuspeleissä Blackhawksin sisäisen tehotilaston lukemalla +10.

Lokakuussa 2020 Blackhawks kauppasi Saadin yhdessä Dennis Gilbertin kanssa Colorado Avalancheen vaihdossa Nikita Zadoroviin ja Anton Lindholmiin.

Heinäkuussa 2021 Saad solmi viiden vuoden ja arvoltaan 22,5 miljoonan dollarin sopimuksen Bluesin kanssa.

### Maajoukkueura

Saad edusti Yhdysvaltoja alle 20-vuotiaiden MM-kilpailuissa vuonna 2012. Yhdysvallat voitti alle 18-vuotiaiden maailmanmestaruuden vuonna 2010. Saad pelasi myös alle 17-vuotiaiden World Hockey Challengessa vuonna 2009, jolloin hänet valittiin turnauksen tähdistökentälliseen.

Pelityyli
---------

Saadia on luonnehdittu pelityyliltään voimahyökkääjäksi, jonka vahvuuksiin kuuluu hyökkäyspään pelaaminen, maalintekotaidot, luistelu, koko, peliäly, maalinedustapelaaminen ja tilantekeminen. Saadin tulisi käyttää kuitenkin isoa kokoaan enemmän hyödyksi ja laukoa useammin. Lisäksi hänen suoritustasonsa Hänen muihin heikkouksiinsa kuuluu epätasaisuus. Saad pelaa useimmiten kahdessa ensimmäisessä ketjussa.

Yksityiselämä
-------------

Saadilla on sukujuuria Syyriassa, josta Brandonin isä on lähtöisin. Myös Saadin isoveli George on pelannut jääkiekkoa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2007–2008 | Pittsburgh Hornets | MWEHL | 26 | 11 | 19 | 30 | 16 | – | – | – | – | – |
| 2008–2009 | Mahoning Valley Phantoms | NAHL | 47 | 29 | 18 | 47 | 48 | 7 | 5 | 1 | 6 | 10 | Ykköstähdistö |
| 2009–2010 | US NTDP | USHL | 24 | 12 | 14 | 26 | 18 | – | – | – | – | – |  |  |  |  |  |  | U18 | 7 | 3 | 3 | 6 | 4 |
| 2010–2011 | Saginaw Spirit | OHL | 59 | 27 | 28 | 55 | 47 | 12 | 3 | 9 | 12 | 10 |
| 2011–2012 | Saginaw Spirit | OHL | 44 | 34 | 42 | 76 | 38 | 12 | 8 | 9 | 17 | 4 | Ykköstähdistö |  |  |  |  |  | JMM | 6 | 1 | 5 | 6 | 0 |
|  | Chicago Blackhawks | NHL | 2 | 0 | 0 | 0 | 0 | 2 | 0 | 1 | 1 | 0 |
| 2012–2013 | Rockford IceHogs | AHL | 31 | 8 | 12 | 20 | 10 | – | – | – | – | – |
|  | Chicago Blackhawks | NHL | 46 | 10 | 17 | 27 | 12 | 23 | 1 | 5 | 6 | 4 | Stanley Cup |
| 2013–2014 | Chicago Blackhawks | NHL | 78 | 19 | 28 | 47 | 20 | 19 | 6 | 10 | 16 | 6 |
| 2014–2015 | Chicago Blackhawks | NHL | 82 | 23 | 29 | 52 | 12 | 23 | 8 | 3 | 11 | 6 | Stanley Cup |
| 2015–2016 | Columbus Blue Jackets | NHL | 78 | 31 | 22 | 53 | 14 | – | – | – | – | – |
| 2016–2017 | Columbus Blue Jackets | NHL | 82 | 24 | 29 | 53 | 8 | 5 | 1 | 2 | 3 | 0 |  |  |  |  |  |  | WCup | 3 | 0 | 0 | 0 | 2 |
| 2017–2018 | Chicago Blackhawks | NHL | 82 | 18 | 17 | 35 | 14 | – | – | – | – | – |
| 2018–2019 | Chicago Blackhawks | NHL | 80 | 23 | 24 | 47 | 12 | – | – | – | – | – |
| 2019–2020 | Chicago Blackhawks | NHL | 58 | 21 | 12 | 33 | 16 | 9 | 2 | 3 | 5 | 2 |
| 2020–2021 | Colorado Avalanche | NHL | 44 | 15 | 9 | 24 | 12 | 10 | 7 | 1 | 8 | 12 |
| 2021–2022 | St. Louis Blues | NHL | 78 | 24 | 25 | 49 | 10 | 12 | 2 | 3 | 5 | 4 |
| 2022–2023 | St. Louis Blues | NHL | 71 | 19 | 18 | 37 | 12 | – | – | – | – | – |
| 12 kautta | yhteensä | NHL | 781 | 227 | 230 | 457 | 142 | 103 | 27 | 28 | 55 | 34 |

Lähteet
-------

* Brandon Saad The Internet Hockey Databasessa (englanniksi)
* Brandon Saad Legends of Hockey -sivustolla (englanniksi)
* Brandon Saad *Elite Prospects*. Everysport Media Group AB.  (englanniksi)

### Viitteet

1. ↑  Rosen, Dan: Saad making an impact with Blackhawks  31.3.2013. CHICAGO:  National Hockey League. Viitattu 31.10.2014. (englanniksi)
2. ↑  Blackhawks player nicknames *hockeybroadtumblr.com*. HockeyBroad.com. Viitattu 7.11.2017. (englanniksi)
3. ↑  Vilén, Jan: Kekäläinen hankki Stanley Cup -voittajan seitsemän pelaajan jättikaupassa  1.7.2015. Sanoma Media Finland.  Arkistoitu 2.7.2015. Viitattu 1.7.2015.
4. 1 2 3 4  Brandon Saad The Internet Hockey Databasessa (englanniksi)
5. ↑  Phantoms' Saad named NAHL Rookie of the Year  9.4.2009. FRISCO, TEXAS:  OurSports Central. Viitattu 18.12.2011. (englanniksi)
6. 1 2 3 4 5 6  Brandon Saad *Elite Prospects*. Everysport Media Group AB.  (englanniksi)
7. ↑  Blackhawks agree to terms with Brandon Saad  4.10.2011. Chicago Blackhawks. Viitattu 18.12.2011. (englanniksi)
8. ↑  Myers, Tracey: Saad inks deal with Hawks, will start Friday  4.10.2011. Comcast SportsNet Chicago L.P..  Arkistoitu 26.5.2012. Viitattu 18.12.2011. (englanniksi)
9. ↑  Rogers, Jesse: Blackhawks sign Brandon Saad, 18  4.10.2011. CHICAGO:  ESPN Internet Ventures. Viitattu 18.12.2011. (englanniksi)
10. ↑  Blackhawks assign Saad to OHL's Saginaw  12.10.2011. Chicago Blackhawks. Viitattu 18.12.2011. (englanniksi)
11. ↑  Generals’ Christian Thomas Named CHL Player of the Week *OHL Network*.  6.12.2011. Toronto, ON:  The Canadian Hockey League. Viitattu 18.12.2011. (englanniksi)
12. ↑  Blackhawks recall six  16.4.2012. Chicago Blackhawks. Viitattu 31.10.2014. (englanniksi)
13. ↑  Blackhawks select Teräväinen in first round of 2012 NHL Draft  22.6.2012. Chicago Blackhawks. Viitattu 31.10.2014. (englanniksi)
14. ↑  Blackhawks recall six  16.1.2013. Chicago Blackhawks. Viitattu 31.10.2014. (englanniksi)
15. ↑  Boxscore – Go.com  5.2.2013. ESPN Internet Ventures. Viitattu 31.10.2014. (englanniksi)
16. ↑  NHL nimesi palkintoehdokkaita  7.5.2013. Jatkoaika.com. Viitattu 31.10.2014.
17. ↑
18. ↑
19. ↑  U17's take bronze at World Challenge  4.1.2009. North American Hockey League. Viitattu 18.12.2011. (englanniksi)
20. ↑  Brandon Saad – The Sports Forecaster – The Hockey News
21. ↑  Brandon Saad – CHICAGO – NHL – Jatkoaika.com – Kaikki jääkiekosta
22. ↑  Saad, Brandon – NHL Entry Draft Prospect Profiles  27.6.2011. National Hockey League. Viitattu 18.12.2011. (englanniksi)
23. ↑  Unknown Pittsburgh – Brandon Saad picked by Chicago in second round.  27.6.2011. NHL-Statistics. Viitattu 18.12.2011. (englanniksi)[vanhentunut linkki]

Aiheesta muualla
----------------

* Kuvia tai muita tiedostoja aiheesta **Brandon Saad** Wikimedia Commonsissa